open-index/open-wikipedia-markdown huggingface dataset:
RE-51 Triglav

**RE-51 Triglav** bio je eskortni razarač u sastavu jugoslavenske ratne mornarice. Izgrađen je u Italiji gdje je u sklopu Regie Marine plovio pod imenom *ID Indomito*. Jugoslaviji je isporučen 1949. godine kao dio ratnih reparacija.

## Povezano
* RE-52 Biokovo, još jedan brod ove klase isporučen Jugoslaviji.
HTMS Chakri Naruebet

**HTMS Chakri Naruebet** je tajlandski prvi i jedini nosač zrakoplova i kapitalni brod Tajlandske kraljevske mornarice. Izgrađen je na osnovi španjolskog nosača zrakoplova Príncipe de Asturias (R-11) u Španjolskoj. Najmanji je aktivni nosač zrakoplova na svijetu.

Nosač je opremljen sa 6 višenamjenskih Sikorsky S-70B Seahawk helikoptera, namijenjenih za protupodmorničku borbu. Uz 6 helikoptera, nosi i 6 bivši španjolskih Matador AV-8S STOVL aviona. Letna paluba je dimenzije 174,6 x 27,5 metara sa "ski-jump" dijelom koji je postavljen pod kutom od 12o što smanjuje potrebnu dužinu uzletne staze jer se zrakoplov praktički "lansira". U hangar nosača stane 10 helikoptera srednje veličine ili aviona veličine Harriera. Maksimalna brzina nosača je 26,4 čvorova, a krstareća brzina 16 čvorova. Najveći domet je 10.000 nautičkih milja pri brzini od 12 čvorova.

## Izvori

## Vanjske veze

* Chakri Naruebet na GlobalSecurity.org
* Kraljevska Tajlandska mornarica
R-21 Kotor

**R-21 Kotor** bio je razarač u sastavu jugoslavenske ratne mornarice. Porinut je 8. svibnja 1943. kao HMS Kempenfelt, britanski razarač klase W.

U službi kraljevske mornarice ostao je do 1946. kada je stavljen u rezervu. Zajedno s HMS Wagerom, 1956. prodan je Jugoslaviji gdje je dobio ime R-21 Kotor.

Iz operativne uporabe povučen je 1971. nakon čega je korišten kao meta za gađanje.

## Povezano
* R-22 Učka - brod iste klase u sastavu JRM.

## Izvori
SMS Ariadne

**SMS Ariadne** bila je laka krstarica klase Gazelle u sastavu njemačke carske mornarice.

Potopili su je britanski krstaši tijekom bitke kod Helgolandskog zaljeva 28. kolovoza 1914.

## Izvori

* ''S.M.S. Ariadne''
USS H-1 (SS-28)

**USS ''H-1'' (SS-28)** (izvorno *USS Seawolf*) bila je prva američka podmornica klase H.

## Historija
Kobilica je položena 22. ožujka 1911. u brodogradilištu Union Iron Works u kalifornijskom San Franciscu. Porinuta je 6. svibnja 1913. i u operativnu uporabu primljena 1. prosinca iste godine.

### Operativna uporaba
Kao dio 2. torpedne flotile, iz baze u San Pedru djelovala je duž Zapadne obale SAD-a. U sklopu raznih vježbi i ophodnji plovila je od Los Angelesa do Britanske Kolumbije, često u pratnji sestrinske podmornice H-2 ili rjeđe H-3.

Ulaskom Sjedinjenih Država u Prvi svjetski rat, 17. listopada 1917. uputila se prema New Londonu u koji je stigla 22 dana kasnije. Ostatak rata provela je patrolirajući Long Island Soundom, često s ukracnim podmorničarskim studentima na izobrazbi.

Zajedno s USS H-2 6. siječnja 1920. krenula je natrag prema San Pedru. 12. ožujka, dok se kretala u blizini obale nasukala se u plićaku. Četiri člana posade, među kojima je bio i kapetan James R. Webb, nastradali su dok su pokušavali doći do obale. U jutro 24. ožujka, USS ''Vestal'' uspio ju je odsukati, samo kako bi 45 minuta kasnije potonula na dubinu od oko 15 metara.

Iz flotne listne izbrisana je 12. travnja 1920. i u lipnju 1920. prodana je kao staro željezo.

## Izvori
USS H-3 (SS-30)

**USS ''H-3'' (SS-30)** (izvorno *USS Garfish*) bila je treća američka podmornica klase H.

## Historija
Kobilica je položena 3. travnja 1911. u brodogradilištu Moran Brothers Co u Seattleu, Washington. Porinuta je 3. srpnja 1913. i u operativnu uporabu primljena 16. siječnja 1914.

### Operativna uporaba
Nakon ulaska u službu, zajedno s USS H-1 i USS H-2 često je izvodila vježbe na potezu od Washingtona do Kalifornije. Tijekom manevara na sjevernoj obali Kalifornije, u jutro 16. prosinca 1916., nasukala se pješčani sprud. Izvučena je tek nakon mjesec dana i to uz pomoć civilne tvrtke za spašavanje.

Iz operative povučena je 4. veljače 1917. kako bi mogla biti podvrgnuta potrebnim popravcima. Ponovno je stavljena u službu 20. travnja iste godine. Po povratku u San Pedro plovila je kao zapovjedni brod podmorničarske divizije 7.

14. rujna 1922. došla je u Hampton Roads gdje je 23. listopada povučena iz operativne uporabe. Iz flotnog popisa izbrisana je 18. prosinca 1930. i razrezana 14. rujna 1931.

## Izvori
USS H-4 (SS-147)

**USS ''H-4'' (SS-147)** bila je četvrta američka podmornica klase H.

## Historija
Jedna od 18 podmornica klase H koje je naručila mornarica Carske Rusije. Uslijed izbijanja tamošnje revolucije 1917. godine, nedovršena je ostala u Sjedinjenim Državama. 20. svibnja 1918. kupila ju je američka mornarica i 24. listopada iste godine uvela u operativnu uporabu.

### Operativna uporaba
S matičnom lukom u San Pedru, prvo je djelovala u sklopu Podmorničarske Divizije 6 a zatim i 7. Zajedno s drugim sestrinskim podmornicama duž zapadne obale SAD-a provodila je borbene vježbe i obuku, s povremenim prekidima zbog remonta i ophodnih zadataka.

U pratnji obe podmorničarske divizije i tendera USS Beaver, iz San Pedra je 25. srpnja 1922. isplovila prema Norfolku u koji je stigla 14. rujna via Magdalena Bay, Corinto, i Coco Solo. Tu je 25. listopada 1922. povučena iz uporabe. Iz flotne liste izbrisana je 28. veljače 1931. i 14. rujna prodana kao staro željezo.

## Izvori
Mulhouse (krstarica)

**Mulhouse** je bila četvrta i posljednja krstarica klase Magdeburg. Službu je započeo u sastavu njemačke carske mornarice, a okončao ju je u Francuskoj kojoj je pripao nakon Prvog svjetskog rata.

## Historija
Kobilica je položena 1910. u Bremenu, dovršen je u prosincu 1912. i u operativnu uporabu primljen je kao SMS *Stralsund*.

### Operativna uporaba
Izbijanjem Prvog svjetskog rata, djeluje u sklopu II. izvidničke grupe. 28. kolovoza 1914. sudjeluje je u bitci kod Helgolandskog zaljeva i 24. siječnja 1915. u bitci kod Dogger Banka. Porazom Njemačke, predan je Francuskoj kao dio ratnih reparacija. Pod novim imenom *Mulhouse* plovi do 1933. kada je otpisana i prodana kao staro željezo.

## Izvori
Midilli (krstarica)

**Midilli** je bila krstarica klase Magdeburg u službi Osmanske mornarice.

## Historija
Građena je u brodogradilištu u Stettinu za potrebe Njemačke carske mornarice. Kobilica je položena 1910. te je dovršena u svibnju 1912.

## Izvori
PlayStation 4

**Plejstejšn 4** (, romanizovano: *Pureisutēshon Fō*}-) zvanično skraćeno **PS4**, je novodolazeća igračka konzola Sony Computer Entertainment-a. Proglašena kao naslednik plejstejšna 3 na konferenciji za štampu 20. februara 2013, PS4 je izašao 15. novembra 2013. u Severnoj Americi, a 29. novembra u Evropi, i konkurirati zajedno sa Wii U-om i Majkrosoftovim Xbox One-om, kao deo osme generacije igračkih konzola.

Udaljavajući se od ćelijske arhitekture plejstejšna 3, plejstejšn 4 će krasiti jednostaniji AMD procesor u nadi da će privući širi okrug razvijača i podrške za sistem. Soni takođe planira da stavi više fokusa na socijalni gejmplej, pripajanjem “šer” dugmeta na novom kontroleru i omogućavanjem gledanja igara u toku strimovanih uživo od prijatelja. Konzola će se fokusirati na interaktivnosti sa drugim uslugama i uređajima, uključujući Gaikai, igračka usluga bazirana na oblačićima koja će nuditi sadržaj i igre koji mogu biti preuzeti; plejstejšn ep koja će povezivati pametne telofone i tablete u sekundarni ekran da poboljša gejmplej; i Plejstejšn Vitu koja će biti u mogućnosti da pokrene veliki broj igara preko opcije Rimout plej.

## Reference

## Vanjske veze

* Zvanični sajt za SAD 
* Zvanični sajt za UK 
* Zvanični sajt za Australiju 
* Zvanični sajt za Novi Zeland
* Zvanični sajt za Latinsku Ameriku
* Zvanični sajt za Japan 
* Zvanični sajt za Rusija
USS H-2 (SS-29)

**USS ''H-2'' (SS-29)** (izvorno *USS Nautilus*) bila je druga američka podmornica klase H.

## Historija
Kobilica je položena 23. ožujka 1911. u brodogradilištu Union Iron Works u San Franciscu, Kalifornija. Porinuta je 4. lipnja 1913. i u operativnu uporabu primljena 1. prosinca iste godine.

### Operativna uporaba
Kao dio Pacifičke flote djelovala je duž Zapadne obale, najčešće uz pratnju sestrinske podmornice USS ''H-1''. Ulaskom Sjedinjenih Država u Prvi svjetski rat, upućena je prema Istočnoj obali SAD-a gdje se pridružuje Atlantskoj Floti. Od 9. studenog 1917. krstari Karibima te sudjeluje u potrazi za neprijateljsim podmornicama. Nakon ugradnje novih motora u proljeće 1918., nastavlja s ophodnjama. Nakon rata, iz New Londona djeluje na području Long Island Sounda, često s ukrcanim podmorničarskim studentima na izobrazbi.

Na povratku prema Zapadnoj obali, posjetila je nekoliko karipskih luka. Kada se USS H-1 nasukala kod Santa Margarite, H-2 je tragala i spašavala preživjele članove.

Vježbe s Pacifičkom Flotom prekinuo je veliki remont kojem je podvrgnuta tijekom zime 1921. Zajedno s 7. podmorničarskom divizijom 25. srpnja 1922. krenula je iz San Pedra prema Hampton Roadsu via Acapulco, Corinta i Coco Sola. Tu je 23. listopada 1922. povučena iz službe i 18. prosinca 1930. izbrisana iz flotne liste.

U rujnu 1931. prodana je kao staro željezo.

## Izvori
USS Lexington (CV-2)

**USS Lexington (CV-2)** bio je treći američki nosač aviona u sastavu Američke ratne mornarice i četvrti od pet brodova u sastavu američke ratne mornarice koji nosi ime Lexington. Služio je od 1928. do 1942. godine. Prvi je brod u klasi Lexington. Brod je 8. 5. 1942. u pomorskoj bitci u Koraljnom moru teško oštećen, pa su ga Amerikanci sami potopili.

## Izvori

## Vanjske veze
;Ostali projekti
USS Saratoga (CV-3)

**USS Saratoga (CV-3)** bio je drugi američki nosač aviona u sastavu Američke ratne mornarice i peti brod u sastavu američke ratne mornarice koji nosi ime Saratoga. Služio je od 1927. do 1946. godine. Drugi je brod u klasi Lexington. Sestrinski brod mu je USS Lexington (CV-2). Brod je 25. 7. 1946. potopljen u svrhu testiranja atomske bombe.

## Izvori

## Vanjske veze
;Ostali projekti
USS Ranger (CV-4)

**USS Ranger (CV-4)** bio je četvrti američki nosač aviona u sastavu Američke ratne mornarice i prvi je nosač koji je od početka razvoja planiran i klasificiran kao nosač aviona. Služio je od 1934. do 1946. godine. USS Ranger je relativno mali brod, po dimenzijama i istisnini bliži prvom američkom nosaču USS Langley nego svojim prethodnicima, nosačima klase Lexington. Od osam američkih prijeratnih nosača CV-1 do CV-8, Ranger je jedan od tri nosača koji su preživjeli cijeli Drugi svjetski rat, ali je za razliku od ostalih 7 većinu vremena proveo u Atlanskom oceanu.

## Izvori

## Vanjske veze
;Ostali projekti
USS Yorktown (CV-5)

**USS Yorktown (CV-5)** bio je peti američki nosač aviona u sastavu Američke ratne mornarice i prvi je nosač u nosačima klase Yorktown. Služio je od 1936. do 1942. godine. Nosač je sudjelovao u pomorskoj bitki kod Midwaya u kojoj je teško oštećen i potopljen.

## Izvori

## Vanjske veze
;Ostali projekti
USS Enterprise (CV-6)

**USS Enterprise (CV-6)** često zvan i **"Big E"** bio je šesti američki nosač aviona u sastavu Američke ratne mornarice i sedmi američki brod koji nosi ime Enterprise. Drugi je nosač u klasi Yorktown i jedan od tri američka nosača koji su preživjeli Drugi svjetski rat. Služio je od 1938. do 1947. godine. Nosač je sudjelovao više velikih pomorskih bitki protiv Japanske carske mornarice od bilo kojeg drugog američkog broda. Sudjelovao je i u pomorskoj bitki kod Midwaya u kojoj je njegov brod blizanac USS Yorktown potopljen.

Enterprise je odlikovan sa 20 borbenih zvijezda (engl. *battle stars*; odlikovanje za sudjelovanje u bitkama), naviše od svih američkih ratnih brodova u Drugom svjetskom ratu. Neki su ga proglasili najslavnijim i najodlikovanijim brodom u cjelokupnoj američkoj pomorskoj historiji, od kojeg je slavnija možda samo američka fregata iz 18. vijeka – USS Constitution.

## Izvori

## Vanjske veze
;Ostali projekti
USS Wasp (CV-7)

**USS Wasp (CV-7)** bio je američki nosač zrakoplova u sastavu Američke ratne mornarice i osmi američki brod koji nosi ime Wasp. Jedini je nosač u svojoj klasi, u osnovi izgrađen kao umanjeni nosač klase Yorktown. Služio je od 1940. do 1942. godine. Nosač je sudjelovao u borbama u Atlantskom i Tihom oceanu protiv Japanske carske mornarice i Središnjih sila. Potopila ga je japanska podmornica I-19 15. rujna 1942. godine

## Izvori

## Vanjske veze
;Ostali projekti
USS Langley (CV-1)

**USS Langley (CV-1)** je bio prvi američki nosač aviona u sastavu Američke ratne mornarice. Služio je od 1922. do 1937. godine kao nosač aviona, potom kao nosač hidroaviona, a za vreme drugog svjetskog rata 1942. ga je potopila vlastita posada zbog teških oštećenja koje je nanijela Japanska carska mornarica.

## Izvori

## Vanjske veze
;Ostali projekti
USS Hornet (CV-8)

**USS Hornet (CV-8)** bio je američki nosač zrakoplova u sastavu Američke ratne mornarice i bio je sedmi brod u američkoj ratnoj mornarici koji je nosio ime Hornet. Treći je i posljednji nosač u klasi Yorktown. Služio je od 1942. do 1943. godine. U službi je bio nešto više od godinu dana i sudjelovao je u više vojnih operacija protiv Japanske carske mornarice. Sudjelovao je u pomorskoj bitki kod Midwaya i u pomorskoj bitci kod otočja Santa Cruz u kojoj je i potopljen.

## Izvori

## Vanjske veze
;Ostali projekti
USS Essex (CV-9)

**USS Essex (CV-9)** bio je američki nosač zrakoplova u sastavu Američke ratne mornarice i prvi je nosač u nosačima klase Essex. Bio je četvrti brod u službi Američke ratne mornarice koji nosi ime Essex. Služio je od 1942. do 1969. godine. Sudjelovao je u borbama u Drugom svjetskom ratu, Kubanskoj krizi, Korejskom ratu i sudjelovao je u svemirskom programu Apollo 7. Essex je odlikovan sa 13 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Prodan je kao staro željezo 1975. godine.

## Izvori

## Vanjske veze
;Ostali projekti
USS Yorktown (CV-10)

**USS Yorktown (CV-10)** bio je američki nosač zrakoplova u sastavu Američke ratne mornarice i jedan od 24 nosača klase Essex izgrađenih tijekom Drugog svjetskog rata. Bio je četvrti brod u službi Američke ratne mornarice koji nosi ime Yorktown. Izvorno je trebao biti nazvan *Bon Homme Richard*, ali je tijekom izgradnje preimenovan u *Yorktown* po nosaču USS Yorktown (CV-5) koji je potopljen u bitci kod Midwaya. Služio je od 1943. do 1970. godine. Sudjelovao je u borbama u Drugom svjetskom ratu, ratu u Vijetnamu i sudjelovao je u svemirskom programu Apollo 8. Yorktown je odlikovan sa 11 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Povučen je iz službe 1970. godine, a 1975. je postao muzejski brod.

## Izvori

## Vanjske veze
;Ostali projekti
USS Hornet (CV-12)

**USS Hornet (CV-12)** bio je američki nosač zrakoplova u sastavu Američke ratne mornarice i jedan od nosača klase Essex. Izvorno je bio nazvan *Kearsarge*, ali je u čast potopljenog nosača USS Hornet (CV-8) preimenovan. Bio je osmi brod u službi Američke ratne mornarice koji nosi ime Hornet. Služio je od 1943. do 1970. godine. Sudjelovao je u borbama u Drugom svjetskom ratu, Vijetnamski rat i sudjelovao je u svemirskom programu Apollo.

Povučen je iz službe 1970. godine, a 1998. postavljen je kao muzejski brod.

## Izvori

## Vanjske veze
;Ostali projekti
USS Franklin (CV-13)

**USS Franklin (CV-13)** bio je američki nosač zrakoplova u sastavu Američke ratne mornarice i jedan od 24 nosača klase Essex izgrađenih tijekom Drugog svjetskog rata. Bio je peti brod u službi Američke ratne mornarice koji nosi ime Franklin. Služio je od 1944. do 1947. godine. Sudjelovao je u borbama u Drugom svjetskom ratu i u njima je u ožujku 1945. teško oštećen u japanskom zračnom napadu izgubivši stotine članova posade. Franklin i Bunker Hill (oštećen u napadu kamikaza) su jedina dva nosača klase Essex koja nisu bila u aktivnoj službi nakon Drugog svjetkog rata. Franklin je odlikovan sa 4 borbene zvijezde (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Povučen je iz službe 1947. godine, a 1966. je prodan kao staro željezo.

## Izvori

## Vanjske veze
;Ostali projekti
USS Lexington (CV-16)

**USS Lexington (CV-16)** bio je američki nosač zrakoplova u sastavu Američke ratne mornarice i jedan od nosača klase Essex. Izvorno je bio nazvan *Cabot*, ali je u čast potopljenog nosača USS Lexington (CV-2) preimenovan. Bio je peti brod u službi Američke ratne mornarice koji nosi ime Lexington. Služio je od 1943. do 1991. godine. Sudjelovao je u borbama u Drugom svjetskom ratu. Lexington je odlikovan sa 11 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Povučen je iz službe 1991. godine kao nosač klase Essex koji je bio najduže u službi od ijednog drugog broda svoje klase, a 2003. postavljen je kao muzejski brod.

## Izvori

## Vanjske veze
;Ostali projekti
USS Wasp (CV-18)

**USS Wasp (CV-18)** bio je američki nosač zrakoplova u sastavu Američke ratne mornarice i jedan od nosača klase Essex. Izvorno je bio nazvan *Oriskany*, ali je u čast potopljenog nosača USS Wasp (CV-7) preimenovan. Bio je deveti brod u službi Američke ratne mornarice koji nosi ime Wasp. Služio je od 1943. do 1972. godine. Sudjelovao je u borbama u Drugom svjetskom ratu i svemirskim misijama Gemini VI, Gemini VII i Gemini IX. Wasp je odlikovan sa 8 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Povučen je iz službe 1972. godine, a 1973. je prodan kao staro željezo.

## Izvori

## Vanjske veze
;Ostali projekti
USS Bennington (CV-20)

**USS Bennington (CV-20)** bio je američki nosač zrakoplova u sastavu Američke ratne mornarice i jedan od nosača klase Essex. Bio je drugi brod u službi Američke ratne mornarice koji nosi ime Bennington. Služio je od 1944. do 1970. godine. Sudjelovao je u borbama u Drugom svjetskom ratu, Vijetnamskom ratu i svemirskom programu Apollo 4. Bennington je odlikovan sa 3 borbene zvijezde (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu i sa pet borbenih zvijezda za sudjelovanje u Vijetnamskom ratu.

Povučen je iz službe 1970. godine, a 1994. je prodan kao staro željezo.

## Izvori

## Vanjske veze
;Ostali projekti
USS Oriskany (CV-34)

**USS Oriskany (CV-34)** bio je američki nosač zrakoplova u sastavu Američke ratne mornarice i jedan od nosača klase Essex. Bio je treći brod u službi Američke ratne mornarice koji nosi ime Oriskany. Služio je od 1950. do 1975. godine. Nije sudjelovao u borbama u Drugom svjetskom ratu. Prvi je brod nadograđen na dizajn nazvan SCB-27 ili "27-Charlie" koji je postao osnova za modernizaciju ostalih 14 nosača klase Essex koji su dovršeni prije USS Oriskanya. Oriskany je odlikovan sa dvije borbene zvijezde (eng. battle stars – *odlikovanje za sudjelovanje u bitkama*) za sudjelovanje u Korejskom ratu i pet za sudjelovanje u Vijetnamskom ratu. Godine 1966. jedan od najgorih brodskih požara od Drugog svjetskog rata buknuo je na Oriskanyu kada se slučajno zapalila magnezijska baklja. U tom požaru je poginulo 44 članova posade.

Povučen je iz službe 1975. godine, a 1995. je prodan kao staro željezo, ali je vraćen natrag dvije godine kasnije. Godine 2004. je odlučeno da će ga se potopiti kao umjetnički greben blizu obale Floride u Meksičkom zaljevu. Nakon mnogih pregleda o štetnosti za okoliš i uklanjanja toksičnih tvari, pažljivo je potopljen uz pomoć eksploziva montiranog na ključnim djelovima trupa u maju 2006. iznad mjesta čije je morsko dno na dubini dostupnoj rekreativnim roniocima. Oriskany je najveći umjetnički greben na svijetu.

## Izvori

## Vanjske veze
* USS Oriskany
;Ostali projekti
USS Boxer (CV-21)

**USS Boxer (CV-21)** bio je američki nosač zrakoplova u sastavu Američke ratne mornarice i jedan od nosača klase Essex. Bio je peti brod u službi Američke ratne mornarice koji nosi ime Boxer. Služio je od 1945. do 1969. godine. Ušao je prekasno u službu da bi sudjelovao u borbama u Drugom svjetskom ratu. Boxer je odlikovan sa 8 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u Korejskom ratu. Sudjelovao je u svemirskoj misiji Apollo AS-201 i bio je dio misije Gemini 8 za slučaj da svemirska letjelica treba napraviti prisilno slijetanje u ocean. Za razliku od večine brodova u klasi, na Boxeru nije napravljena niti jedna veća modernizacija tako da je izgledom ostao isti kakav je i napravljen.

Povučen je iz službe 1969. godine, a 1971. je prodan kao staro željezo.

## Izvori

## Vanjske veze
;Ostali projekti
USS Kearsarge (CV-33)

**USS Kearsarge (CV-33)** bio je američki nosač zrakoplova u sastavu Američke ratne mornarice i jedan od nosača klase Essex. Bio je treći brod u službi Američke ratne mornarice koji nosi ime Kearsarge. Služio je od 1946. do 1970. godine. Ušao je u službu nakon završetka Drugog svjetskog rata. Kearsarge je odlikovan sa 2 borbene zvijezde (eng. battle stars – *odlikovanje za sudjelovanje u bitkama*) za sudjelovanje u Korejskom ratu i 5 borbenih zvijezda za sudjelovanje u Vijetnamskom ratu. Sudjelovao je u svemirskim misijama programa Mercury.

Povučen je iz službe 1970. godine, a 1974. je prodan kao staro željezo.

## Izvori

## Vanjske veze
;Ostali projekti
USS Antietam (CV-36)

**USS Antietam (CV-36)** bio je američki nosač zrakoplova u sastavu Američke ratne mornarice i jedan od nosača klase Essex. Bio je drugi brod u službi Američke ratne mornarice koji nosi ime Antietam. Služio je od 1945. do 1963. godine. Ušao je u službu pri kraju Drugog svjetskog rata, prekasno da bi sudjelovao u borbama. Antietam je odlikovan sa 2 borbene zvijezde (eng. battle stars – *odlikovanje za sudjelovanje u bitkama*) za sudjelovanje u Korejskom ratu. Nakon Korejskog rata većinu svojeg vremena u službi proveo je u Atlanskom oceanu, Sredozemnom i Karipskom moru. 1952. postao je prvi nosač zrakoplova na svijetu koji ima kutnu sletnu stazu, ali je to bila jedina izmjena koja je na njemu napravljena tako da je zadržao klasičan izgled iz Drugog svjetskog rata.

Povučen je iz službe 1963. godine, a 1974. je prodan kao staro željezo.

## Izvori

## Vanjske veze
;Ostali projekti
USS Lake Champlain (CV-39)

**USS Lake Champlain (CV-39)** bio je američki nosač zrakoplova u sastavu Američke ratne mornarice i jedan od nosača klase Essex. Bio je drugi brod u službi Američke ratne mornarice koji nosi ime Lake Champlain. Služio je od 1945. do 1966. godine. Ušao je u službu pred kraj Drugog svjetskog rata. Lake Champlain je sudjelovao u Korejskom ratu i u svemirskim misijama programa Mercury i Gemini V. Jedini je brod u klasi Essex koji je prošao modernizaciju SCB-27, a da nije kasnije prošao modernizaciju SCB-125.

Povučen je iz službe 1966. godine, a 1972. je prodan kao staro željezo.

## Izvori

## Vanjske veze
;Ostali projekti
USS Philippine Sea (CV-47)

**USS Philippine Sea (CV-47)** bio je američki nosač zrakoplova u sastavu Američke ratne mornarice i jedan od nosača klase Essex. Bio je prvi brod u službi Američke ratne mornarice koji nosi ime Philippine Sea. Služio je od 1946. do 1958. godine. Ušao je u službu nakon završetka Drugog svjetskog rata. Philippine Sea je odlikovan sa 9 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u Korejskom ratu. Ostatak svoje operativne službe je proveo u Tihom oceanu. Za razliku od većine ostalih brodova klase Essex, Philippine Sea nije moderniziran tako da je bio zadržao klasičan izgled nosača Essex klase iz Drugog svjetskog rata.

Povučen je iz službe 1958. godine, a 1971. je prodan kao staro željezo.

## Izvori

## Vanjske veze
;Ostali projekti
Marmara (regija)

**Regija Marmara** (turski: *Marmara Bölgesi*) je jedna od sedam geografskih regija Turske.
## Geografija
Ona se prostire na sjeverozapadu zemlje, na dva kontinenta; Aziji i Evropi, i duž obala tri mora Mramornog (Marmara Denizi) - po kojem je dobila ime, Egejskog (Ege Denizi) i Crnog (Kara Denizi).

Sa zapada graniči sa Grčkom, sa sjevera sa Bugarskom, sa juga sa Regijom Egej, sa istoka sa Regijom Crno More i sa jugoistoka sa Regijom Centralna Anadolija..

*Regija Marmara* ima površinu od 73 027.57 km² i ukupno 22 743 453 stanovnika. Iako je teritorijalno najmanja (to je svega 
8.6% turskog teritorija) ona je ekonomski najrazvijenija, pa je i najgušće naseljena regija jer tu živi čak 30% svih stanovnika Turske.
## Klima
Klima u *Regiji Marmara* je mješavina vlažne subtropske i mediteranske, koja vlada uz obale Egejskog i juga Mramornog mora. Dok duž crnomorske obale vlada oceanska klima a po unutrašnjosti vlažna kontinentalna klima.

Ljeta su topla, čak i vrlo vruća, a zime hladne i kišovite, a kojiput i zasniježni.

## Provincije Regije Marmara
*Marmara* je administrativno podjeljena na 11 provincija.
* Provincija Balıkesir
* Provincija Bilecik
* Provincija Bursa
* Provincija Çanakkale
* Provincija Edirne
* Provincija İstanbul
* Provincija Kırklareli
* Provincija Kocaeli
* Provincija Sakarya
* Provincija Tekirdağ
* Provincija Yalova
## Reference

## Vanjske veze
* ''Administrative units''
Banned in Boston (razvrstavanje)

**[[Banned in Boston]]** je izraz koji na engleskom doslovno znači "zabranjeno u Bostonu". Također može označavati:

* ''Banned in Boston'' (The Jabbers), album američke punk-grupe The Jabbers iz 1984.
* ''Banned in Boston'' (GG Allin), album američkog punk-rock pjevača GG Allina iz 1989.
GG Allin

**Kevin Michael** poznatiji kao **"GG" Allin** ( 29. kolovoza 1956. – 28. lipnja 1993.) bio je američki pjevač punk glazbe i tekstopisac. Karijeru je započeo 1976. i od tada je nastupao s mnogim punk sastavima npr. The Murder Junkies, The Jabbers, The Scumfucs, Little Sister's Date, Antiseen...
1932. na televiziji

## Globalni televizijski događaji
* 22. august – BBC započinje za redovnim televizijskim programom koristeći Bairdov mehanički sistem sa slikom od 30 linija.
* Britanska kompanija EMI demonstrira vlastiti sistem elektronske televizije sa slikom od 90 linija.
* decembar – Francuski inženjer i pronalazač René Barthélemy preko infrastrukture francuskog PTT-a emitira program "Pariške televizije" koristeći sistem od 60 linija po slici.

## Izvori
René Barthélemy

**René Barthélemy** (10. mart 1889 - 12. februar 1954) bio je francuski inženjer, poznat kao vodeći pionir televizije u Francuskoj. Godine 1931. je prvi javno demonstrirao mehaničku televiziju u Francuskoj, a 1932. preko PTT-a u Parizu emitirao eksperimentalni program.
EMI

**EMI** (početno akronim od *Electric and Musical Industries*) je britanska diskografska kuća. To je jedna od najvećih diskografskih kuća. Imaju mnogo klijenata, od kojih su najpoznatiji Robbie Williams i Iron Maiden. Dio je "velike četvorke" u glazbenoj industriji. Ima mnogo podružnica od kojih je najpoznatija EMI Music Publishing sa sjedištem u New Yorku. Tvrtka je nekada bila u vlasništvu FTSE 100 Indexa, ali sada je u potpunosti u vlasništvu Terra Firma Capital Partnersa.
La Nuit du carrefour

***La Nuit du carrefour*** () je krimnalistički roman belgijskog književnika Gerogesa Simenona iz 1931. godine, odnosno sedmi po redu iz serije o pariškom policijskom komesaru Maigretu. Radnja prati njegovo nastojanje da razriješi ubistvo jevrejskog trgovca dijamantima koje se zbilo nedaleko od Pariza na mjestu poznatom kao raskršće Treus Veuves.

*La Nuit du carrefour* je poznat po tome što je 1932. poslužio kao predložak za istoimenu filmsku adaptaciju u režiji Jeana Renoira, odnosno prvu ekranizaciju romana o Maigretu, gdje je njegov lik tumačio Pierre Renoir.

## Vanjske veze
* Tout Simenon
* Repérages
* ''Maigret of the month: La nuit du carrefour''
La Nuit du carrefour (film)

***La Nuit du carrefour*** () je francuski crno-bijeli film snimljen 1932. u režiji jeana Renoira, poznat kao jedino kriminalističko ostvarenje u njegovoj filmografiji, odnosno kao prva ekranizacija romana o pariškom policijskom komesaru Maigretu.

Temelji se na Simenonovom istoimenom romanu, a radnja prikazuje kako Maigret - koga tumači Renoirov stariji brat Pierre - nastoji otkriti počinioce ubistva nizozemskog draguljara.

Sam Renoir nije bio previše zadovoljan filmom, ali su on i Simenon tokom snimanja postali dobri prijatelji. Renoiru je prilikom snimanja *La Nuit du carrefour* kao pomoćnik služio Jacques Becker koji će kasnije ostvariti zapaženu samostalnu karijeru.

## Izvori


## Vanjske veze
*
Katarina Kotromanić (celjska grofica)

**Katarina Kotromanić** (prije 1349. godine - prije 1400.), grofica Celja, bila je kćerka bosanskog kneza Vladislava Kotromanića i Jelene Šubić.ili kćer bana Stjepan Bobovačkog i njegove treće supruge Pjast banice Elizabete.

U izvorima se prvi put spominje 1377. godine.  Godine 1361,  još za života grofa Ulrika I, udala se za Hermana I i sljedeće godine rodila prvog od dvojice sinova, Hansa.  Godine 1365. rodila je muževog nasljednika, budućeg grofa Hermana II. 

Katarinin sin je bio otac Barbare Celjske,, carice Svetog Rimskog Carstva, a preko nje Katarina je predak svih današnjih evropskih kraljevskih porodica.

## Porijeklo

Katarina je patrilinearno bila potomak bosanske vladarske porodice Kotromanića, a njena majka je bila potomak hrvatske vladarske porodice Šubića. Majka njenog oca, Jelisaveta Nemanjić, bila je kćerka srpskog kralja čija je majka bila potomak dinastije Anžuj porijeklom iz Napulja i ugarske princeze čija je majka bila kćerka poglavara turskog plemena Kumana.
##### Prikaz srodstva [[Stefan Nemanja|Stefana Nemanje]] s Elizabetom Habsburškom
Prikaz srodstva srpskog župana Nemanje s austrijskom princezom Elizabetom, preko Katarine.
* Stefan Nemanja,
* Stefan Prvovjenčani,
* Stefan Uroš I,
* Dragutin Nemanjić,
* Jelisaveta Nemanjić,
* Stjepan II Kotromanić ili Vladislav Kotromanić,
* Katarina Kotromanić (celjska grofica),
* Herman II Celjski,
* Barbara Celjska,
* Elizabeta Luksemburška,
* Elizabeta Habsburška

## Povezano
* Katarina Kotromanić, kćerka bana Stjepana i tetka Katarine Kotromanić Celjske .
* Katarina Kotromanić, kćerka bana Prijezde I, koja je bila supruga nekog od blagajskih vojvoda .
* Katarina Tomašević, kćerka bosnaskog kralja Tomaša i Katarine Kosače
* Katarina Branković, supruga grofa Ulirha II Celjskog, kćerka despota Đurađa.
* Katarina od Velike, supruga Radivoja Ostojića, pa zatim Ivana Seckeja.
* Katarina Kosača, supruga Stjepana Tomaša.

## Reference
Crnomorska regija

**Regija Crno More** (turski: *Karadeniz Bölgesi*) je jedna od sedam geografskih regija Turske.
## Geografija
Ona se prostire po sjeveru zemlje, duž obala Crnog mora (Karadeniz).

Sa zapada graniči sa Regijom Marmara, sa juga sa Regijom Centralna Anadolija, sa jugoistoka sa Regijom Istočna Anadolija i sa istoka sa Gruzijom. Za antike pa i kasnije taj kraj bio je poznat pod imenom Pont.

*Regija Crno More* ima površinu od 116 239.68 km² i ukupno 7 547 841 stanovnika. 
Ona ima strmu, stjenovitu obalu, kroz koju se većina rijeka probija do mora po uskim klancima. Svega nekoliko većih rijeka sa svojim pritokama, probija se kroz Pontijske planine (Dogu Karadeniz Dağları), i formira šire kotline. Tako da je pristup prema unutrašnjosti zemlje ( Anadolija) ograničen na tih nekoliko kotlina, jer planine, čiji vrhovi dosežu 1 525 do 1 800 m na zapadu sve do 3 000 do 4 000 m na istoku (Kaçkar Dağları), formiraju gotovo neprekinuti zid koji odvaja obalu od unutrašnjosti. Više padine okrenute prema sjeverozapadu često su obrasle gustom šumom. Zbog tih prirodnih uvjeta, crnomorska obala je historijski bila izolirana od Anadolije.

Zbog svih tih uvjeta - *Crnomorska regija* ima dobro razvijenu poljoprivredu, a dio na zapadu i rudarstvo i tešku industriju.
## Klima
Klima u *Regija Crno More* je vlažna subtropska tako da kiši tokom cijele godine. Tako da ta regija sa prosječnih 2 500&nbsp;mm ima naviše padalina u Turskoj. Ljeta su topla i kišna a zime svježe i vlažne. Snijeg je uobičajen između decembra i marta, uobičajeno sniježi tjedan do dva, ali ima zima kad to traje puno dulje.

Vode Crnog mora su uvijek svježe, variraju od 8° do 20&nbsp;°C tokom ljeta.
## Provincije Regija Crno More
*Crno More* je administrativno podjeljena na 18 provincija.
* Provincija Amasya
* Provincija Artvin
* Provincija Bartın
* Provincija Bayburt
* Provincija Bolu
* Provincija Çorum
* Provincija Düzce
* Provincija Giresun
* Provincija Gümüşhane
* Provincija Karabük
* Provincija Kastamonu
* Provincija Ordu
* Provincija Rize
* Provincija Samsun
* Provincija Sinop
* Provincija Tokat
* Provincija Trabzon
* Provincija Zonguldak
## Reference

## Vanjske veze
* ''Administrative units''
Istočna Anadolija (regija)

**Regija Istočna Anadolija** (turski: *Doğu Anadolu Bölgesi*) je jedna od sedam geografskih regija Turske.
## Geografija
Ona se prostire po istoku zemlje, - Anadoliji i graniči sa Regijom Centralna Anadolija sa zapada, sa Regijom Crno More sa sjevera, sa juga sa Regijom Jugoistočna Anadolija, Irakom i sa istoka sa Iranom, Azerbajdžanom, Armenijom i Gruzijom.

*Regija Istočna Anadolija* ima površinu od 146 329.65 km² i ukupno 5 906 680 stanovnika. To je vrlo planinski kraj, pa je čak 11% svih šuma Turske upravo po gorama te regije.
## Klima
*Istočna Anadolija* ima oštru - kontinentalnu klimu, sa dugim izrazito hladnim i sniježnim zimama i kratkim svježim ljetima. 
## Provincije Regije Istočna Anadolija
*Istočna Anadolija* je administrativno podjeljena na 14 provincija.
* Provincija Ağrı
* Provincija Ardahan
* Provincija Bingöl
* Provincija Bitlis
* Provincija Elazığ
* Provincija Erzincan
* Provincija Erzurum
* Provincija Hakkari
* Provincija Iğdır
* Provincija Kars
* Provincija Malatya
* Provincija Muş
* Provincija Tunceli
* Provincija Van
## Reference

## Vanjske veze
* ''Administrative units''
Centralna Anadolija (regija)

**Regija Centralna Anadolija** (turski: *İç Anadolu Bölgesi*) je jedna od sedam geografskih regija Turske.
## Geografija
Ona se prostire točno po sredini zemlje, - Anadoliji i graniči sa svim ostalim regijama.

*Regija Centralna Anadolija* ima površinu od 188 051.56 km² i ukupno 12 080 428 stanovnika. U njoj leži glavni grad Turske - Ankara.
## Klima
*Centralna Anadolija* ima stepsku - kontinentalnu klimu, sa vrućim ljetima i hladnim zasniježnim zimama, i vrlo malo padavina. 
## Provincije Regije Centralna Anadolija
*Centralna Anadolija* je administrativno podjeljena na 13 provincija.
* Provincija Aksaray
* Provincija Ankara
* Provincija Eskişehir
* Provincija Çankırı
* Provincija Karaman
* Provincija Kayseri
* Provincija Kırıkkale
* Provincija Kırşehir
* Provincija Konya
* Provincija Nevşehir
* Provincija Niğde
* Provincija Sivas
* Provincija Yozgat
## Reference

## Vanjske veze
* ''Administrative units''
Jugoistočna Anadolija

**Regija Jugoistočna Anadolija** (turski: *Güneydoğu Anadolu Bölgesi*) je jedna od sedam geografskih regija Turske.
## Geografija
Ona se prostire po jugoistoku Anadolije i graniči sa Regijom Mediteran sa zapada, sa Regijom Istočna Anadolija sa sjevera, sa juga sa Sirijom i sa jugoistoka sa Irakom.

*Regija Jugoistočna Anadolija* ima površinu od 76 509.08 km² i ukupno 7 958 473 stanovnika.
## Klima
*Jugoistočna Anadolija* ima ima stepsku - kontinentalnu klimu, sa vrlo toplim i suhim ljetima i hladnim a često i sniježnim zimama. 
## Provincije Regije Centralna Anadolija
*Jugoistočna Anadolija* je administrativno podjeljena na 9 provincija.
* Provincija Adıyaman
* Provincija Batman
* Provincija Diyarbakır
* Provincija Gaziantep
* Provincija Kilis
* Provincija Mardin
* Provincija Siirt
* Provincija Şanlıurfa
* Provincija Şırnak
## Reference

## Vanjske veze
* ''Administrative units''
Mediteran (turska regija)

**Regija Mediteran** (turski: *Akdeniz Bölgesi*) je jedna od sedam geografskih regija Turske.
## Geografija
Ona se prostire po jugozapadu zemlje, i graniči sa Regijom Centralna Anadolija sa sjevera, sa sjeveroistoka sa Regijom Istočna Anadolija, sa istoka sa Regijom Jugoistočna Anadolija, sa jugoistoka sa Sirijom i sa juga sa Mediteranom.

*Regija Mediteran* ima površinu od 89 838.49 km² i ukupno 9 611 007 stanovnika. To je vrlo planinski kraj, tu se proteže masiv Taurus i brojni drugi manji masivi.
## Klima
*Regija Mediteran* ima uz obalno područje - mediteransku klimu, sa dugim toplim ljetimai kratkim blagim zimama. Ali i stepsko - kontinentalnu klimu, sa vrlo toplim i suhim ljetima i hladnim a često i sniježnim zimama po planinskoj unutrašnjosti.
## Provincije Regije Centralna Anadolija
*Regija Mediteran* je administrativno podjeljena na 8 provincija.
* Provincija Adana
* Provincija Antalya
* Provincija Burdur
* Provincija Hatay
* Provincija Isparta
* Provincija Kahramanmaraş
* Provincija Mersin
* Provincija Osmaniye
## Reference

## Vanjske veze
* ''Administrative units''
1933. na filmu

## Događaji
* 28. mart - Austrijski režiser Fritz Lang, nakon što je odbio ponudu o suradnji s novim nacističkim vlastodršcima Njemačke odlazi u Francusku, a nakon čega njegov primjer slijede brojni jevrejski, lijevo ili liberalno orijentirani glumci i sineasti. 
* april - U Hollywoodu osnovane profesionalna organizacija scenarista (Writers Guild of America) i glumački sindikat (Screen Actors Guild).
* 6. jun - U gradu Camden u američkoj državi New Jersey otvoreno prvo drive in kino.
* 22. jul - Njemačko Ministarstvo propagande na čelu sa Josephom Goebbelsom donosi uredbu kojom svi novi njemački filmovi moraju dokazati "arijevsko" porijeklo.
* 1. septembar - Osnovan Britanski filmski institut.
* Katolička crkva u SAD osniva Nacionalnu legiju pristojnosti, grupu za pritisak koja će sljedećih decenija imati snažan uticaj na sadržaj hollywoodskih filmova.
* Britanska pošta (General Post Office) osniva odjel (GPO Film Unit) za proizvodnju dokumentarnih filmova.

## Filmovi
* *[[42nd Street (film)|42nd Street]]*
* *[[Footlight Parade]]*
* *[[Gold Diggers of 1933]]*
* *[[She Done Him Wrong]]*
* *[[Duck Soup (film, 1933)|Duck Soup]]*
* *[[Queen Christina]]*
* *[[King Kong (film, 1933)|King Kong]]*
* *[[The Bitter Tea of General Yen]]*
* *[[Sons of the Desert]]*
* *[[Las Hurdes, tierra sin pan]]*
* *[[Extase (film)|Extase]]*
* *[[Zéro de conduite]]*
* *[[Svitanje (film, 1933)|Svitanje]]*
* *[[Gabriel Over the White House]]*
* *[[Okrajina (film, 1933)|Okrajina]]*
* *[[The Private Life of Henry VIII]]*
* *[[Das Testament des Dr. Mabuse]]*
* *[[Roman Scandals]]*
* *[[The Invisible Man (film)|The Invisible Man]]*
* *[[Viktor und Viktoria]]*
* *[[Dvanáct křesel]]*
* *[[¡Tango!]]*
* *[[A Canção de Lisboa]]*
* *[[Der Sieg des Glaubens]]*
* *[[Dezerter (film, 1933)|Dezerter]]*

## Filmske nagrade
* Oscar za najbolji film - *[[Cavalcade (film, 1933)|Cavalcade]]* 
* Photoplayeva medalja za najbolji film - *[[Little Women (film, 1933)|Little Women]]* , rež. George Cukor

## Debiji
* Morris Ankrum
* Dame Peggy Ashcroft
* Fred Astaire
* Lucille Ball
* Frances Drake
* Errol Flynn
* Margaret Hamilton
* Phil Harris
* Dorothy Lamour
* Cesar Romero
* Margaret Sullavan
* King Kong
* Ruby Keeler

## Rođenja

## Smrti

## Reference

## Vanjske veze
*''Najhvaljeniji filmovi 1933.''  prema Films101
* 1933  na Internet Movie Database
Doroteja Bugarska

**Doroteja Vidinska Šišman** poznata kao *Doroteja Bdinska , Doroslava Bugarska* ( Vidinski dvor 1355 - prije 1382. ili 23. august 1390.) je bila kćerka bugarskog cara Ivana Aleksandra Sracimira Šišmana i njegove supruge Ane Slave od Vlaške . Bila je princeza Vidnske despotovine i Bugarskog carstva , te brakom kraljica Bosne kao supruga Stjepana Tvrtka I Vladislavića Kotromanića.

## Porijeklo i porodica
Doroteja je rođena 1355. godine u dvorcu Vidin, tadašnjem sjedištu Vidinske kneževine.Dorotejini roditelji su bili Ana Slava Vlaška i Sracimir , car Bugarske .Pored Doroteje Ana i Sracimir su imali još dvoje djece :

* Konstatina , posljednji Bugarski car i Vidinski despot 
* kćer nepoznatog imena umrla prije 1374. godine 

## Djetinstvo u Ugarskoj
Bila je kćerka bugarskog cara Ivana Sracimira i njegove žene Ane, kćerke vlaškog kneza Nikole. Nakon što je njen otac vraćen na bugarsko carsko prijestolje, Doroteju i njenu sestru je na svom dvoru zadržao ugarski kralj Ludovik I Veliki, kojeg je Dorotejin otac bio prisiljen priznati za svog gospodara. Car Ivan Sracimir je ostavio svoje kćeri na ugarskom dvoru kao garanciju njegove vjernosti i odanosti ugarskom kralju.

Doroteja je na ugarskom dvoru živjela pod skrbništvom kraljice Elizabete, kraljeve majke,  i kraljice Elizabete, kraljeve supruge. Dorotejina sestra je ubrzo umrla, dok je Doroteja došla u milost kralja Ludovika. Doroteja je služila kao dvorjanka Ludovikove majke Elizabete. Ludovik I ju je zaručio za Tvrtka, prvog rođaka njegove supruge Elizabete. 

## Brak

Doroteja se udala za Tvrtka 8. decembra 1374. godine  i postala banica Bosne. Prema dubrovačkim zapisima, vjenčanje je bilo veliko i svečano.  Godine 1377. njen muž se krunisao za kralja Bosne, te je ona time postala prva bosanska kraljica.

Prema nekim izvorima, Doroteja je rodila budućeg kralja Tvrtka II, dok drugi navode da je Tvrtko II, baš kao i Ostoja, vanbračni sin Dorotejinog muža.  Smatra se da je kraljica Doroteja umrla 1390. godine, budući da te godine Tvrtko I ulazi pregovara s austrijskim vojvodom Albertom III o mogućem braku s nekom Habsburgovkom. 

## Preci

## Reference

## Vanjske veze
* Istorijska biblioteka: Doroteja Vidinska
Charlotte Hennessy

**Charlotte Hennessy** (1. januar 1873 &ndash; 22. mart 1928), rođena kao **Elsie Charlotte Printer**, također poznata i kao **Charlotte Smith Pickford**, bila je kanadska kazališna glumica, najpoznatija kao majka i menadžerica glumaca Mary, Lottie i Jack Pickford.

Hennessey je svoju djecu učinila glumcima u ranoj dobi, prisiljena neimaštinom nakon što je muž-alkoholičar. Ubrzo se iskazala poduzetničkim i menadžerskim sposobnostima, te su sve troje djece postali uspješni glumci. Mary je postala najuspješnija od svih, ali i prva od filmskih zvijezda. Hennesey se smatra najzaslužnijim za to, jer su upravo njene pregovaračke sposobnosti omogućile da 1917. za Mary od tvrtke First National ishodi dotle nezamisliv ugovor sa honorrarom od milion dolara godišnje. Hennesey je kasnije igrala važnu ulogu u Maryinoj kompaniji United Artists. Njena smrt je izuzetno teško pogodila Mary, i zbog toga je ona u znak žalosti ošišala svoje poznate uvojke.

Godine 1940. je Mary pokušala snimiti biografski film o njoj, gdje bi tumačila njen lik. Projekt je propao nakon što je Shirley Temple, kojoj je bila namijenjena uloga mlade Mary, odbila u njemu sudjelovati.

## Filmografija
* *A Victim of Jealousy* (1910)
* *The Impalement* (1910)
* *[[Sweet Memories]]* (1911)

## Literatura
* Menefee, David *[[Sweet Memories]]* (Menefee Publishing Inc., 2012) 

## Vanjske veze
* 
*
Lewis J. Selznick

**Lewis J. Selznick** (2. maj 1870 &ndash; 25. januar 1933) bio je američki filmski producent jevrejsko-ukrajinskog porijekla, koji je za vrijeme relativno kratke karijere surađivao sa nekim od najvažnijih imena američke kinematografije u doba nijemog filma, ali koji je poznatiji kao otac producenata Myrona i Davida O. Selznicka.

## Reference

## Vanjske veze
*
Jack Pickford

**Jack Pickford** (pravim imenom *John Charles Smith*; 18. august 1896 - 3. januar 1933) bio je američki filmski glumac i režiser rodom iz Kanade, najpoznatiji kao mlađi brat zvijezde nijemog filma Mary Pickford.

Kao i njegove sestre Mary i Lottie, Jack Pickford je glumačku karijeru započeo kao dijete u putujućim kazališnim trupama, a 1909. se priključio Mary u Biograph Filmu. Kao i ona snimio je veliki broj kratkih filmova, s vremenom napredujući prema glavnim ulogama. Iako je, prema izjavama očevidaca, posjedovao glumački talent, stalno je ostao u sjeni svoje daleko poznatije i uspješnije sestre, koja ga je, s druge strane, financijski i na drugi način pomagala. Sklonost alkoholu, drogi i "brzom" životu mu je imala značajan uticaj na karijeru, pa je 1920-ih bio poznatiji po skandalima, uključujući onaj koji je izazvala i bizarna i tragična smrt njegove supruge Olive Thomas. Posljednje godine su mu obilježili zdravstveni problemi vezani uz sifilis.

## Izabrana filmografija

## Izvori

## Literatura
* Menefee, David W. *Sweet Memories*. Dallas: Menefee Publishing, Inc., 2012.
* Arvidson, Linda. *When the Movies Were Young*. New York: Dover Publications, Inc., 1969.
* Menefee, David W. *The First Male Stars: Men of the Silent Era*. Albany: Bear Manor Media, 2007.
* Talmadge, Margaret L. *The Talmadge Sisters*. Philadelphia: J. B. Lippincott Company, 1924.
* *Paris Authorities Investigate Death of Olive Thomas.* *The New York Times*, September 11, 1920.
* *Canadian Pioneers in Early Hollywood*

## Vanjske veze
* 
* ''In Mary's Shadow: The Story of Jack Pickford''  2001 Documentary by Elaina Archer and Michael Yakaitis
* 
* Jack Pickford at Virtual History
Alan Roscoe

**Alan Roscoe** (23. august 1886 &ndash; 8. mart 1933) je bio američki filmski glumac koji je uglavnom nastupao u nijemoj eri. Najpoznatiji je kao partner Thede Bare u njenim najpopularnijim filmovima.

## Izabrana filmografija
* ''Graustark'' (1915)
* ''Camille'' (1917)
* ''Cleopatra'' (1917)
* ''Under the Yoke'' (1918)
* ''Salomé'' (1918)
* *[[When a Woman Sins]]* (1918)
* *[[The She Devil]]* (1918)
* *[[Her Purchase Price]]* (1919)
* ''Madame X'' (1920)
* ''The Last of the Mohicans'' (1920)
* ''The Mating Call'' (1928)
* *[[Danger Lights]]* (1930)
* *[[The Sin Ship]]* (1931)
* *[[The Public Defender]]* (1931)
* *[[Hell Fire Austin]]* (1932)

## Vanjske veze
*
Ferdinand Bonn

**Ferdinand Bonn** (20. decembar 1861 – 24. septembar 1933) bio je njemački kazališni i filmski glumac. Talent za glumu je pokazao još u najranijim danima, te s vremenom postao jedno od najuglednijih imena njemačkog kazališta. Jedna od najpoznatijih uloga u karijeri mu je bila car Wilhelm II, koga je 1913. tumačio u predstavi *Junge Fritz* (koja su vlasti tadašnje Njemačke zabranile), odnosno u filmu *Kaiser Wilhelms Glück und Ende* snimljenog u weimarskoj Njemačkoj 1919.

## Filmografija

## Literatura
* 
* Brigitte Müller: *Ferdinand Bonn - Frauenheld, Lebemann und Weltverbesserer. Frauen, Adel und Volk im Leben und Werk von Ferdinand Bonn*, Tectum Verlag 2004, 

## Vanjske veze
* 
* 
* Biografie mit Foto 
*